Híres ember 


Ország-várost játszunk a gyerekekkel. Az el be- 
tűnél kiáltja az egyik: elég! Gyorsan papírra ve- 
tik az országok, városok, folyók nevét. A hegy- 
nél majd mindnyájan megakadnak. Növényt és 
állatot mindenki ír. László, Lajos, Levente — so- 
rolják a fiúneveket, majd Lenke, Linda követke- 
zik. A híres ember rubrikához mindenki ugyan- 
azt Írja: Lenin. 

Vajon tudják-e valamennyien, miért híres? 
Kérdésemre szívesen válaszolnak : 

— Forradalmár volt. 

— Sokat tanult, olvasott és Írt; tanította az 
embereket. 


Kisdobos 


— Igazságos, jó embernek ismerte, szerette 
mindenki. 

— Az én apukám azt mondta, hogy a huszadik 
század egyik legnagyobb embere. 

Eltűnődöm. . . Senki nem említette: Lenin egy 
új, egy jobb, békés világért harcolt, melyben 
megszűnik a szegénység. Talán arról sem hallot- 
tak eddig, hogy harminc évi kitartó küzdelem 
után juttatta győzelemre a proletárforradalmat? 

Nagy ember, híres ember — mondják. De eh- 
hez képest elég keveset tudunk róla és munkás- 
ságáról. Filmek, könyvek és diasorok segíthetnek 
a megismerésében. Képünk is őt ábrázolja. 


b ; 


, : az 


KISDOBOS KÉPTÁR 


A Magyar Úttörők Szövetsége lapja a 6—10 éveseknek. XXXV. évf., 9. sz. Főszerkesztő : Jani Gabriella. Kiadja: az Ifjúsági 
Lap- és Könyvkiadó Vállalat. Felelős kiadó: dr. Petrus György. Kiadóhivatal: Budapest VI., Révay u. 16. 1374, telefon: 116-660 
Készült a Kossuth Nyomdában. 86.0619 Felelős vezető: Bede István vezérigazgató. Index: 25442, HU ISSN 0450-3287. 
Levélcím: Kisdobos szerkesztősége, Budapest, Postafiók 100. 1502, telefon: 660-162. Terjeszti a Magyar Posta. Előfizethető bármely 
hírlapkézbesítő postahivatalnál, a Posta hírlapüzleteiben és a Hírlapelőfizetési és Lapellátási Irodánál (HELIR), Budapest V., József 
nádor tér 1. 1900, közvetlenül vagy postautalványon, valamint átutalással a HELIR 215-96 162 pénzforgalmi jelzőszámra. Megjelenik 
évenként tíz alkalommal. Előfizetési díj egy évre 60,— Ft. Kéziratot nem őrzünk meg és nem küldünk vissza. 

A címlapon Würtz Ádám grafikája. 

A szerkesztőbizottság tagjai: T. Aszódi Éva, Hankovszky Valéria, dr. Havas Péter, Jani Gabriella, Kass János, Nagy Katalin 
(elnök), Orgoványi Anikó, Trencsényi László. 


2 


1 
: al ! 
44 4 . 
1 Görög Júlia rajza 


Darázs Endre 
Novemberi hajnal 


Nyikolaj Aszajev 
Lövés az Auróra cirkálóról 


Ita fordítása; részlet 


j Kovácsoljunk Lányi Saro 
testvér 
Szilágyi Domokos 
November 


Népköltés; Rab Zsuzsd fordítása 


Egy nap a tízből 


E könyv egy darab sűrített történelem — az, 
amit én magam láttam a történelemből. Nem 
tart igényt többre, mint hogy beszámoljon a 
novemberi forradalomról (nem a régi orosz 
naptár, hanem a mi időszámításunk alapján), 
amikor a bolsevikok a munkások és katonák 
élén megragadták és a szovjetek kezébe adták 
az államhatalmat Oroszországban. 


John Reed New York, 1919. január 1. 


A legnagyobb érdeklődéssel . . . olvastam John 
Reed , Tíz nap, amely megrengette a világot" 
című könyvét. ..ajánlom e könyvet a világ 
munkásainak. Szeretném, ha sok millió pél- 
dányban megjelenne, és minden nyelvre lefor- 
dítanák. A valósághoz híven és igen elevenen 
ismerteti azokat az eseményeket, amelyek oly 
jelentősek a proletárforradalom. . . megértése 
szempontjából. 

V. I. Lenin, 1919 végén 

November 7-én, szerdán későn keltem. A 
Péter-Pál-erőd felől éppen a déli ágyúszó 
hallatszott, amikor a Nyevszkijen végigmen- 
tem. Hideg, barátságtalan idő volt. Az Állami 
Bank lezárt kapui előtt szuronyos katonák 
álltak. 

— A kormány emberei vagytok? — kérdez- 
tem őket. 

— A kormánynak már befellegzett! Hála 
gátat — ennél többet nem tudtam meg tő- 
Üllő es 

A Szent Izsák tér sarkán lévő katonaiszállo- 
da előtt fegyveres matrózok. A hallban fel-alá 
sétálgató vagy suttogva beszélgető fiatal tisz- 
teket láttam; a matrózok nem engedték ki 
őket a kapun. 

Hirtelen kint eldördült egy puskalövés, utá- 
na — fegyverropogás. Kirohantam. A Mária- 
palota körül, hol a Köztársaság Tanácsa ülé- 
sezett, valami rendkívüli dolog történt. A 
nagy téren végig katonák álltak, kezükben 
puska ; az épület tetejét figyelték. 

— Provokáció! Ránk lőnek! — kiabálta az 
egyik: s: 

A palota nyugati sarka előtt nagy páncél- 
autó állt. Rajta vörös zászló. A Szent Izsák 
téren ágyúkat állítottak fel. A Novaja utca 
torkolatában barikádot emeltek; ládák, hor- 
dók, egy régi ágybetét, egy vagon. A Mojka 
rakpart végét farakással torlaszolták el. A ház 


előtt végig ugyancsak mellvéddé magasodó 
farönkök. 

— Gondoljátok, hogy itt harcra kerül a 
sor? — kérdeztem. 

— Bizony, mégpedig hamarosan — felelte 
egy katona idegesen. — Jó lesz, ha elmegy, 
mert könnyen baja eshet. . . 

...A Téli Palota felé vettük utunkat... 
Amikor kiértünk a Morszkajára, már egészen 
sötét volt, csak a Nyevszkij sarkán égett egy 
lámpa. Alatta egy nagy páncélautó állt, mo- 
torja zakatolt... :Egy kisfiú felmászott az 
autóra, és az egyik géppuska csövét vizsgál- 
gatta. Mindenfelé katonák és matrózok áll- 
dogáltak, mintha várnának valamire . . . 

A Szmolnijban éppen ekkor ért véget a 
Petrográdi Szovjet rendkívüli ülése. . . törté- 
nelmi ülés volt. . . 

Lenin is megjelent, óriási üdvrivalgás fo- 
gadta. Arról beszélt, hogy a világforradalom 
győzni fog... Majd Zinovjev: Az orosz pro- 
letariátus a mai nappal lerótta a nemzetközi 
proletariátussal szembeni tartozását. Oriási 
csapást mértünk a háborúra, halálos csapást 
minden imperialistára . . . 

Közben szünet nélkül hallatszott a tompa, 
ütemes ágyúdörgés, és a küldöttek egymás 
szavába vágva, izgatottan vitatkoztak . . . Így, 
ágyúdörgés közben, egy gyűlölettel, félelem- 
mel és bátor akarással telt sötét éjjelen szüle- 
tett meg az új Oroszország. 

Hajnali három óra lehetett. A Nyevszkijen 
újra kigyúltak a lámpák, az ágyút elvitték. 
Csak a tüzek körül guggoló vörösgárdisták 
és katonák emlékeztettek a háborúra. A város 
nyugodt volt. Ezen az éjszakán egyetlen rabló- 
támadás, egyetlen betörés sem történt. 

. . .A Szmolnij ablakai még világosak vol- 
tak. 

. . Lenin és a petrográdi munkások a fel- 
kelés mellett döntöttek, a Petrográdi Szovjet 
megbuktatta az ideiglenes kormányt és meg- 
híúsította a szovjetkongresszus ellen terve- 
zett puccsot. Most a feladat: megnyerni egész 
Oroszországot és utána — az egész világot! 

. . Már reggel hat óra felé járt az idő, de 
még mindig sötét volt és hideg. A csendes 
utcák felett csak valami különös, sápadt fény 
derengett — az Oroszországra virradó nehéz 
nap előhírnöke. . . 


Részletek John Reed Tíz nap, amely megrengette a világot című könyvéből 


Fotó: Karasz Lajos 

Balogh Balázs 4. osztályos 
kisdobos az elmúlt nyáron a 
Szovjetunióban nyaralt a 
nagyanyjával. 

— Merre jártál? 

— Repülővel utaztunk 
Ogyesszáig és onnan egy nagy 
hajóval, az Iván Frankóval a 
Fekete-tengeren hajóztunk a 

Krím-félsziget partjai men- 
tén. Mindig éjjel ment a hajó. 
Minden reggel másik város- 
ban kötöttünk ki. Voltunk 
Jaltában, Szocsiban, Novo- 
roszijszkban, Szuhumiban és 
Batumiban. Láttam delfineket 
a delfináriumban, voltunk egy 
majomtelepen. Több arbo- 
rétumot is megnéztünk. Az a 
baj, hogy már egy kicsit össze- 
keverem, melyik városban, 
mit láttunk. 

— Találkoztál-e szovjet gye- 
rekekkel? 

— A hajón is voltak. Vala- 
milyen Zenei raj lehetett, mert 
a gyerekek mindig énekeltek, 
zenéltek, táncoltak — gyak- 
ran népviseletben. Nagyon vi- 
dámak voltak, de egy kicsit 
rendesebbek, mint mi va- 

gyunk, ha kirándulunk. Kár, 
hogy nem tudtam beszélgetni 
velük. Ogyesszában a Hősök 
Emlékművénél  őrségváltást 
láttam. Ott örökké ég egy 
láng, katonák és gyerekek 
állnak őrségben. Egy pionír- 
lány vezeti fel mindig az új 
őröket. Tisztelegnek, amikor 
megszólal a szomorú Zene, le- 
hajtják a fejüket. A katonák 
kezében olyan puska van, 
amilyennel az elesett hősök 
védték a várost a németek 
ellen. Az idegenvezetőnk azt 
mondta, hogy itt csak azok 
állhatnak, akik jól tanulnak 
és nagyon rendesek. Ez nagy 
dicsőség. 

Sokan álltunk ott némán, 
vigyázzban. Szép volt. 


Würtz Ádám grafikusművészt 


Tamásiban született 1927-ben. A Képzőművészeti Főiskolán szerzett dip- 
lomát. Háromszor kapott Munkácsy-díjat. Kitüntették a luganói, a belgrádi 
Aranytollal, a miskolci grafikai és a pozsonyi biennálék díjaival. Londonban 
aranyérmet, Bécsben VIT-díjat nyert. A római akadémia ezüst- és aranyér- 
mén kívül számos hazai és külföldi díjat kapott könyvillusztrációiért. Gyak- 
ran felhasználja a magyar népművészet motívumait. Ábrázolásmódjára jel- 
lemző, hogy szívesen keveri a valóságos és valóságon túli, leginkább mesébe 
illő elemeket. A gyerekek — nem véletlenül — meséskönyveket és nem felnőtt 
olvasóknak szánt versesköteteket lapozgatva találkozhatnak munkáival. Az 
idén Érdemes Művész címmel tüntették ki. 

Vendégségben Sátorfalván 


Négy hónapja is elmúlt már, hogy meghívót ho- 
zott a posta. Sátorfalva elöljárósága és faluta- 
nácsa küldte. Utnak is indultam, hogy a Ma- 
gyarország-térképen nem található helységet 
megkeressem. Ezt a falut a képzelet szülte, ám 
a gyerekek és felnőttek szinte valóságos falut 
alapítottak három évvel ezelőtt. Azóta nyaran- 
ta újra és újra benépesül a Heves megyei kis 
, falu" . 

Talán jövőre máshol is kedvet kapnak a sá- 
torfalvi élmények olvasói. 

— Szervusztok gyerekek! — köszöntöm az 
őröket a felsőtárkányi úttörőtáborban s illen- 
dően bemutatkozom. 


— Adjon isten! — hallom a választ a falu 
szokása szerint. 


— A táborvezetőséget keresem —mondom. 


— Itt olyan nincs. Talán az elöljáróságra 
tetszik gondolni? Míg a községházára kalau- 
zol az egyik őr, megtudom, hogy ők bizony 
nem őrök, hanem csőszök, akik napszámban 
ügyelnek a tábor, pontosabban a falu rend- 
jére. Az elöljáróságot a községházán találom. 
Itt már eszembe sem jut, hogy a táborvezetőt 
keressem. A sátorfalvi főbíró, Román Gábor- 
né üdvözöl, ízes magyarsággal. Alig váltunk 
néhány szót, máris a falu boszorkánya toppan 
elém. Nem seprűnyélen érkezik, vidám, ked- 
ves és farmernadrágos a boszorka. A falu böl- 
cse kávéval kínál. Közben a nép zavartalanul 
intézi ügyes-bajos dolgait a községházán. A 
gyerekek nénémnek, bátyámnak szólítják a 
felnőtteket, ők lányomnak, fiamnak a gyere- 
keket. A portákon, vagyis a sátrakban minden- 
ki dolgozik. A másnapi, Jakab-napi vásárra 
készítik az eladni való portékát. A faluban öt 
család él, kisebb és nagyobb gyerekek együtt. 
A lakosság az egri úttörőház jól működő szak- 
köreiből és a különféle rendezvényeken mun- 
kát, szereplést vállalókból gyűlt össze Sátor- 
falván. Három éve, hogy nyaranta felépül a 
kék sátrakból álló falu, amelyben a nép maga 
alakítja sorsát, éli a régi falusi családok életét. 
A gyerekek és felnőtt lakótársaik megelevení- 
tik a népszokásokat; játszanak lakodalmat, 
vásárt, falugyűlést ; esténként szomszédolnak. 
Az összejövetelek színhelye a fonóház, jó idő- 
ben a piactér. 

A többnyire kisdobosokból álló Pásztor 
családot keresem fel a fonóban. Ök ott készí- 
tik filcből, gyöngyből, fonalból, madzagból 


és megannyi hulladékanyagból a vásári por- 
tékákat. Lesz mit adni-venni! 

Munka közben arra voltam kíváncsi, hogy 
érzik magukat a kis Pásztorok. 

— Itt nem parancsol senki, szabadon lehet 
dolgozni, és egész nap játszunk — , nyilatko- 
zik" a másodikos Mata Anikó. 

Fel sem tekint, úgy válaszol, hiszen gyön- 
gyöt fűz. 

— Falu jó boszorkánya! Nézd, milyen szé- 
pet csináltam! Ugye, engem nem fogsz kisep- 
rűzni? 

A jó boszorkány (Luzsi Margit gyermek- 
könyvtáros) elismerően simogatja meg Anikó 
fejét, és seprűzés helyett jó tanácsokat oszto- 
gat. 

Járok portáról portára. Mindenhol jóked- 
vű beszélgetést hallani. Ebédidőben pattogó 
vezényszavak nélkül gyülekeznek a családok. 
Visszatérek a községházára, elolvasom Sátor- 
falva lakóinak esküjét, himnuszát és a ki- 
függesztett hirdetményt (napiparancsot). A fa- 
lu címerében minden pontnak, vonalnak kü- 
lön jelentése van. A legalsó pont a jelmonda- 
tot idézi: , Én csak egy kis pont vagyok, de 
pont olyan, mint te!" 

A faluban tehát mindenki egyenlő. Így 
gondolkodnak, élnek, dolgoznak. Jó volt 
közöttük. 


Jani Gabriella 


Egyszer volt 


Kedves Dorka! 


A hortobágyi csárdában írom ezt a levelet. 
Körülöttem külföldiek ülnek, semmit se értek 
a beszédükből. Azt hihetném, hogy külföldön 
vagyok, ha a belső szobából olyan szép magyar 
népdalokat nem hallanék. Bizonyára valamelyik 
környékbeli népdalkör tagjai mulatnak itt csen- 
desen. Szebbnél szebb pásztordalokat fújnak. 


, Hortobágyon kivirult az ibolya, 
Közepibe szípen legel a gulya. 

Én is gulyás vagyok a Hortobágyon, 
Gyepen hálok, nem a paplanos ágyon." 


Így éneklik: , szípen". Errefelé a Hajdúság- 
ban íz-ve beszélnek. A Hajdúság lapos löszhát 
a Tiszántúl északi részén. A Hortobágy és a Be- 
rettyó közötti keskeny sávot nevezik így. ( Ke- 
resd meg a térképen!) 

Nevét a hajdúkról kapta. A hajdúk fegyveres 
barompásztorok voltak, akik hatalmas mar ha- 
csordákat terelgettek az Alföldön. Bocskai Ist- 
ván telepítette le őket, s kiváltságot adott nekik, 
cserébe Bocskai István mellett harcoltak. Ka- 
tonai rendbe szerveződtek és megalakították a 
Hajdúkerületet, melyhez hat úgynevezett haj- 
dúváros tartozott. Hajdúszoboszló, Hajdúbö- 
szörmény, Hajdúnánás, Hajdúdorog, Hajdú- 
hadház, Vámospércs. 

4 Hajdúság székhelye Debrecen, Magyar- 
ország harmadik legnagyobb városa. A váro- 
sokban látottakról majd mesélek otthon. . . 

Itt, a csárda oldalán dombormű emlékeztet 
arra, hogy 1842-ben Petőfi is megfordult erre. 
Szemben jókora épület emelkedik, szekérállás 
volt valamikor. Itt szálltak meg hajdan a foga- 
tok, a kocsisok és alovak. Mostpásztormúzeum. 


Mira 


Pásztoröltözetek, pásztorkészségek, botok, os- 
torok, edények őrzik hajdani gazdáik emlékét. 

Ez a két épület a Kilenclyukú híd tövében ta- 
lálható. A híd a Hortobágy folyót íveli át. 167 
méter hosszú és 8 méter magas. Itt rendezik 
meg minden esztendőben augusztus 20-án a hí- 
res hídi vásárt. Száz esztendeje még főként ál- 
latvásárokat tartottak. Itt cserélt gazdát ezer 
meg ezer juh, ló, sertés, szarvasmarha. Ma in- 
kább idegenforgalmi látványosság. Lovasbemu- 
tatók, néptáncosok műsora, étel, ital várja a Vi- 
lág minden tájáról idesereglő turistákat. A 
Hortobágynak nemcsak vásárkor van sok láto- 
gatója. Szinte az esztendő minden napján. 
Hogy mi csalogatja ide a látogatókat? Míg itt 
nem jártam, én se tudtam. Sokakat vonz a vége- 
láthatatlan puszta látványa. —— E hatalmas 
sélő múzeum"-ban élnek a másutt sehol fel 
nem lelhető ősi magyar állatfajták: a már csak 
mutatóban létező magyar szürkegulyák egyike, 
rackanyáj, nóniusz ménes. 

Most tudtam meg, hogy itt húzódik a föld- 
golyó északi és déli részét összekötő egyik ma- 
dárvonulási főút. Számos ritka madár él itt. 
Hogy ezek a felbecsülhetetlen értékű termé- 
szeti kincsek megmaradjanak, 1972-ben az 
egész Hortobágyot nemzeti parkká nyilvánítot- 
ták. Az ide látogatóknak szigorú feltételeket 
szabnak. A gépkocsik és egyéb járművek nem 
mehetnek be. A védett terület határán egész 
autócsorda áll. Az ide érkezők többnyire gya- 
log kóborolják be a vidéket. A fáradtságért 
cserébe megszólíthatják a pásztorokat, meg- 
simogathatnak egy-egy szelíd állatot, érzik a 
virágok illatát, hallhatják a nád között meg- 
búvó vízimadarak hangját. Ühnözöl: Blléss 


A Kilenclyukú híd Fotó: Kunkovács László 

Magyarország legjobb csikósa — "86 


Apajpusztán, a Kiskunsági Pásztor- és Lovas- 
napokon két versenyző azonos pontszámmal 
nyerte el a Magyarország legjobb csikósa cí- 
met. Dobos János, a Hortobágyi Állami Gaz- 
daság csikósa volt az egyik. 

Amikor Hortobágyon belépek a Veres 
Péter utcai családi ház kapuján, gyönyörű 
fehér kuvasz mordul rám, s előszalad egy kis 
tacskókölyök is. A házban Dobos János szép 
szőke feleségét és kislányát találom csak. Míg 
megjön a gazda, körülpillantok. Ebben a ház- 
ban minden a nagy lószeretetről árulkodik. 
Lovak a festményeken, kis lószobor a szekré- 
nyen. 

—. Hogyan lett csikós? — kérdezem Dobos 
Jánost. 

— Debrecenben születtem. Nádudvaron 
nőttem fel. Édesapám agronómus, a szolgálati 
lakásunk udvarán voltak a termelőszövetke- 
zet lovai. Édesanyám mindig a lovak alól hú- 
zott ki. Nyolcéves koromban Kisvárdára köl- 
töztünk, ott a méntelepre jártam lovagolni. 
Ott kezdődött igazán a lószeretet! Később 
édesapám idekerült a Hortobágyra. Ha a csi- 
kósok csak öt percre ideadták a lovat, már 
boldog voltam. Hároméves lótenyésztő szak- 
munkásképzőt végeztem. A szünidőket is 
mindig a lovak mellett töltöttem. Tizenhét 
évesen idejöttem Mátára csikósnak. Először 
egy kicsit nehéz volt megszokni, hogy hajnali 
fél háromkor kell kelni, de most már nem tud- 
nám elképzelni az életemet ló nélkül. 

— Mi dolga van egy csikósnak? 

— A szabadon élő csikókat őrzi nyáron. 

—. Miben különbözik a mai csikósok élete 
a régiekétől? 

— Régen négy-ötszáz csikó volt egy ménes- 
ben, most 40—60. Régen tavasztól ősz végéig, 
míg le nem esett a hó, kinn voltak a pusztán. 
Most éjszakára behajtjuk a jószágot. Régen 
nem volt idegenforgalom, nem voltak bemu- 
tatók. 

— A versenyen hogyan döntötték el, ki a 
legjobb csikós? 

— Pontozták az öltözetünket, a ló ápolt- 
ságát. Megnézték, milyen engedelmes a 10- 
vunk. Volt gyorsasági és ügyességi verseny is. 


Valóságos cirkuszi programot csináltunk. 

— A pusztán ki számít jó csikósnak? 

— Aki korán felkel és kihajt már fél három- 
kor, este későig legeltet, hogy a ló lakjék jól. 
A beteg állatot ápolni tudja, nem fut mindjárt 
állatorvosért. Télen tisztán tartja az istállót, 
nem jár a csikó térdig ganéjban. Itt nálunk az 
öregek mindent tudnak a lóról. Szabó Gábor 
bátyám, L. Tóth Pista bácsi, Garai Lajos 
bácsi, ők a jó csikósok. 

—. Mostanában sok gyerek tanul lovagolni. 
Mit tud adni a ló az embereknek? 

—. Szerintem a ló a legszebb állat. A gyere- 
kek szeretetet kapnak tőlük. Meghálálják a 
törődést. 

A beszélgetés után kimegyünk a pusztára. 
Mátán, az istállóban egyedül álldogál Imola, 
Dobos János hátaslova. A fényképezés ked- 
véért Imola hátára rákerül a priccs, a könnyű 
kis posztó nyeregféle, a cifra karikás ostor na- 
gyokat cserdül. Imola lefekszik, felül, enge- 
delmesen követi gazdája akaratát. 

A pusztán lassan alkonyodik. A távoli gé- 
meskútnál iszik a ménes. Három lovas köze- 
ledik lépésben, nagy méltósággal. A csend, 
az elém táruló látvány szinte lenyűgöz. Ele- 
temben először rácsodálkoztam a puszta fen- 


séges szépségére. Kőka Hozália 


Fotó: Gámán Gábor 

A nyári legeltetés a kihajtás- 
sal vette kezdetét. Ennek idő- 
pontja állatfajok szerint eltérő 
volt. 

Legkorábban a juhok men- 
tek a legelőre. Mihelyt egy 
kissé megzöldült a puszta, 
József vagy esetleg Gábor 
napja (március 24.) után a 
juhokat már kihajtották. A 
nagy jószágokat, a szarvas- 
marhát és a lovat csak Szent 
György-nap után, az első vi- 
lágháború óta inkább május 
1-én verték ki. 

A pásztorok egy-két nap- 
pal korábban helybe állottak. 
Kimentek a pusztára, rendbe 
hozták a pásztortanyát, a 
kunyhót; kitisztították és fel- 
koloncolták a gémeskutat, fel- 
állították az itatóvályúkat, el- 
egyengették a vályúk körül a 

a juhlegelőn Hajdúszoboszló határában. 


földet. A gazdák vagy egyen- 
ként vagy többen összeállva 
hajtották ki az állataikat. 
Amikor kiértek, bemutatták 
a legelőcédulát, ami a legelő- 
bér befizetését tanúsította, és 
számba adták a számadónak 
a kihajtott jószágot. 

A számadó a számadó- 
könyvbe feljegyezte a gazda 
nevét, az átadott jószág korát, 
számát és jegyét. A gazdák 
ugyanis állataikat részben a 
fülén hasítással, vágással, 
részben a farára sütött tüzes 
bilyoggal jegyezték meg. 

Hajnalban a számadó és a 
bojtárok a fekvő állatokat az 
álláson felnézték: hogy nem 
szökött-e el valamelyik. A kó- 
bor tehén és csikó nyakába 
harangot kötöttek. 

A gulya napfelkelte után 


felállt, és hosszan elnyúlva 
megindult az itatókút felé, 
ahol a bojtárok állandóan 
húzták a vizet a vályúkba. 
Itatás után megterült: egy 
bojtár lassú léptekkel a legelő 
marha előtt ment, kettő pedig 
a szélén vigyázott, hogy a 
gulya szét ne terüljön. A jó- 
szág mindig széllel szemben 
indult legelni. Délre a legelő 
gulya ismét a kúthoz tért, 
ivott, majd az álláson össze- 
állt és delelt. A pásztorok a 
kunyhóhoz mentek enni. Dél- 
után két óra tájt ismét meg- 
indult a gulya és, alkonyatkor 
a kút felé térült. Ott ivott, és 
utána az álláson összeállt, 
majd lefeküdt. 

Éjjel a pásztor bundában 
aludt a gulya szélén. A bunda 
egyik oldalát leterítette a 


gyepre, a nyakát behajtotta, 
a feje alá hantot vagy fadara- 
bot tett, ez volt a párnája, a 
bunda másik szárnyával be- 
takarózott. A lábát a bunda 
felkötőjébe dugta. 

A külső legelőkön az álla- 
tok számára nem volt szár- 
nyék vagy épület, a pásztorok 
nádfedeles, tapasztott, egyet- 
len helyiségből álló kunyhó- 
ban tartották az élelmet, a 
ruhát és a számadó lószerszá- 
mát. A kunyhóban tűzhely 
sem volt. Jó időben a kuny- 
hón kívül, sárkatlanra tett 
bográcsban főztek. Esős, sze- 
les időben a kunyhó elé állí- 
tott kerítésben, más néven a 
főzőkarámban vagy vasaló- 
ban. Annak az ajtóval szem- 
beni végén állott a földbe 
ütött szolgafa vagy főzőfa, 


erre akasztották az egyfülű 
bográcsot. A bogrács alá szá- 
rított  marhaganéjjal  tüzel- 
tek. 

Őszre kelve a gulyák már 
nagyon megfogyatkoztak, a 
tavaszi állománynak a fele 
se maradt kint. Az idő is rom- 
lani kezdett Mihály-nap után; 
sok volt az eső, hosszú az éj- 
szaka, az is deres és hideg. 
Október végén, november ele- 
jén minden gazda hazavitte a 
jószágát. i 

A kinti pásztorok dolga a 
szétveréssel . megszűnt. A 
számadó hazament a városi 
házába vagy tanyájára : a boj- 
tárok a nagyobb gazdákhoz 
telelős bojtárnak állottak. 


( Részletek Balogh István Haj- 
dúság című könyvéből) , 


Fotók: Kunkovács László 


4. 


2. Virágh Sándor nádudvari 
juhász hortobágyi pásztor- 
viseletben. 

3. Kerekes Sándor juhász deb- 
receni készítésű cifraszűrjé- 
ben. 

4. A hortobágyi szürke gulya 
a mátai legelőn. 

5. Juhászkampók egy hajdú- 
böszörményi juhász tanyá- 
ján. 

Feladatok: 


1. Járj utána, mi a különbség a nemzeti park, a táj- 
védelmi körzet és az arborétum között. 
2. Hol van hazánkban nemzeti park, arborétum? 


3. Tudod-e, hol van lakókörzetedben vagy megyé- 
na tekben tájvédelmi körzet? 
4. Ismerkedj meg az idegenek tájékozódását segítő 


jelzőtáblák jelentésével. Ezek egyben térképje- 
lek is. 


ÓVJA, VÉDJE 
: A TERMESZET 
ÉRTÉKET! 


Térképjelek — 
kártyajáték 


—. miii 


Simon István 
November 


Vadlúd száll az alkonyatban, 
borongós az őszi ég, 

kopasz lesz az erdő lassan, 
fáznak már az őzikék. 


Összeállította: Gaál Ödönné, 
rajzolta: Görög Júlia 

(7 EHÁZBAN ÉLT ÉS ALKOTOTT 

. " BENEDEK ELEK 

; 1859-I929 
A GYERMEKEK ÉS AZ IFJÚSÁG SZÉRETETT ÍJ 
" A SZÉKELY NÉP NAGY. MESEMONDÓ J 4 

Pp. ÜGYÉÉRT KÖZÜÖ ÉJSÁGIGÓ ÉS vér b 


Nagyapó 
kérdez 


Nagyapó után indulok Kisbaconba. 


Úgy megyek, ahogy menni illik: gyalogosan ; 
legföljebb szekérjárással. Igaz, ezek a mai , szeke- 
rek" már lóerővel haladnak. A baróti favágó 
szán meg, amint az út szélén poroszkálok. A 
nagybaconi templomnál jobbra fordulok, innen 
már igazán csak az apostolok lován juthatok to- 
vább. Két-három kilométer ide Kisbacon, van 
időm átgondolni a megtett utat. 


Nem azt, miképp jutottam Budapestről Bras- 
sóig, majd onnan tovább. Hanem azt a másikat, 
amely valamikor gyerekkoromban kezdődött, 
csöndes vasárnap délutánokon, kérlelős estéken. 
Amikor még egy és újra még egy meséért folya- 
modtam. S folytatódott később, amikor már ma- 
gam olvastam a magam örömére a Többsincs ki- 
rályfi és a Világszép nádszál kisasszony történetét. 
Gyerekfejjel bizonyára eszembe sem jutott, hogy 
megnézzem: ki írta-gyűjtötte a meséket. Most 
meg, hogy kinőttem a mesékből, elindulok a 
nagy mesemondó nyomába. 


Benedek Eleknek hívták, de mindenki Így szó- 
lította: Nagyapó. 


Megállok a dombtetőn egy szusszanásnyi idő- 
re, körbejáratom a szemem a tájon. Lám csak, ez 
a mesék, a mondák, a balladák földje — az Erdő- 
vidék. Itt született 1859-ben Benedek Elek, itt 
járt ki társaival a Csíkorra. Innen indult gyalo- 
gosan az udvarhelyi kollégium felé. Szolgadiák 
volt Apafi uram oskolájában. Innen hozta, az 
anyaföldből és a gyermekkorból mesélőkedvét, 
s őrizte haláláig a gyermekek szeretetét. Első 
képviselői beszédét 1887-ben a gyermek- és ifjú- 
sági irodalomról tartotta. Elismert íróként sem 
volt rest a legifjabbakhoz szólni. S amikor hívta 
az , édes anyaföld", hazament, hogy lapot szer- 
kesszen a magyar anyanyelvű gyerekeknek. 


A szerző felvétele 
"gy. Pő . ZAB) fi 


A kicsi faluba, amelynek csöndes főutcáján 
most magam is végigkopogok, naponta érkezett 
akkoriban a posta. Az unokák vitték a leveleket 
Nagyapóhoz, ő pedig mindenkinek válaszolt. 
1923-tól hat éven át — eddig , élt" Benedek 
Elek keze alatt a Cimbora — az erdélyi magyar 
írók otthona volt a ház, amelyet maga Benedek 
Elek építtetett. 


Hosszú utat bejártam a pillanatért, mégis kés- 
leltetem, hogy belépjek a házba. Leülök a kert- 
ben, a nagy kőasztal mellé. Körülöttem Nagy- 
apó fái. Kicsi táblán tréfás vers, fiának, Marcell- 
nak szól. A ház falán szigorú-szűkszavú felirat tu- 
datja: ki előtt is tisztelgünk. 

Vajon tudjuk-e? 

Át kell lépnem a ház küszöbét ahhoz, hogy 
megvallhassam: a gyerekek tudják. A ház telis- 
tele van üzenetükkel. , Ma rossz jegyet kaptam, 
de ígérem, Nagyapó, kijavítom!" —" hangzik az 
egyik vallomás az emlékkönyvből. , Nagyapó! 

n minden mesédet olvastam és azért jöttem, 
hogy találkozzam veled!" — szól a másik üzenet. 
Anyanyelvén, angolul írta egy diáklány, aki Ame- 
rikából érkezett az erdélyi Kisbaconba. 

Valami különös erő felkap, elvarázsol ebben 
a házban. Már hiszem: belépek a dolgozószobá- 
ba, s ott ül százados íróasztala mögött Nagyapó. 
Nem szól, de a szeme kérdez. Azt kérdezi: 
megleltem-e, miként a mesebeli legkisebb fiú, 
az igazságot, aminek felkutatására útnak indul 
tam? 

S én büszkén kihúzom magam, mert tudom a 
választ. Nincs fontosabb, Nagyapó, mint az, 
hogy minden gyerek, aki levelet ír, feleletet kap- 
jon. 


Major Árvácska 


Barátunk a könyv 


Benedek Elek csaknem minden 
mesét összegyűjtött és feldol- 
gozott a gyermekek számára, 
ami Erdélyben a székelyek közt 
és Magyarországon fellelhető 
volt. Költői, színes és ízes meg- 
formálásában a gyerekek állan- 
dó olvasmánya lett a magyar 
népmese. Immár nemzedékek 
ismerkedtek a népi képzelet- 
világ gazdagságával, és sajátí- 
tották el — Benedek Elek köz- 
vetítésével — a fordulatos, nagy 
kifejező erejű magyar nyel- 
vet. 

Könyvesboltban, de még in- 
kább könyvtárban biztosan rá- 
akadtok A világszép nádszál 
kisasszony, A vitéz szabóle- 
gény, a Többsincs királyfi, a 
Szélike királykisasszony, a 
Mese a három kismalacról 
és a Rókáné mézes-mákos 
kalácsa című gyűjteményekre. 


BENEDEK ELEK 


Meg természetesen arra a két 
meséskönyvre, amelynek szép 
fedőlapját most bemutatjuk. A 
kék liliom meséit Szecskó 


BENEDEK ELEK 
AZ ARANYALMAFA 


Tamás rajzai díszítik. Az 
aranyalmafa című  gyűjte- 

mény külföldi meséihez is ő 
készített illusztrációkat. 


Benedek Elek: A nyúl 


Volt egyszer egy ember. Ez az 
ember mit gondolt, mit nem 
magában, puskát vett a vállára, 
s azért ment a mezőre, mert 
nyulat akart lőni. Nyulat ám. 
Kurta farkú, tapsifüles nyuszi- 
kát. No, ha kiment a mezőre, 
nem is ment hiába. Ihol egy bo- 
korban a nyúl. Szépen megla- 
pul. Meg se mukkan, csak fülel. 
Jaj, mi lesz? Nosza, a vadásznem 
tátotta el a száját. Nagy hirtelen 
lekapta válláról a puskát, s a 
nyuszikát célba vette. Célba 
ám. Hej, szegény nyuszika, jaj 
neked! Fapénzt sem ér az éle- 
ted. Nono, majd meglátjuk, 
hogy mit ér. Mondom, hogy 
nyuszikát a vadász célba vette, 
de ahogy célba vette, okoskod- 
ni kezdett magában. Hát csak 
halljátok, csudáljátok, hogy s 


mint okoskodott a vadász. Ő 
bizony így okoskodott: 

No, most én ezt a nyulat 
meglövöm. Meg ám, meglövöm. 
Azután hazaviszem. Ott meg- 
nyúzom. Ha megnyúzom,meg- 
sütöm; a husát megeszem; meg 
én, megeszem. A bőrét meg 
eladom. El én, eladom. Hát az 
árán mit veszek? Egy kotlóstyú- 
kot veszek. Hej, lesz annak sok 
tojása! Sok, sok, sok! Sok to- 
jásból lesz sok csirke — sok, 
sok, sok! A sok csirkét felneve- 
lem, fel, fel, fel. A vásárba mind 
elviszem, el, el, el. Hogyha kér- 
dik: hogy adom? Bíz én olcsón 
nem adom. Nem bizony! Aztán 
veszek egy bocikát. Azt, azt, 
azt. Ökör lesz a bocikából, ökör 
ám. Az ökörből kancát veszek. 
A kancának csikaja lesz — az 


bizony. Megint megyek a vá- 
sárba, kancát, csikót eladom. 
Gazdag leszek, ha mondom. 
Bizony meg sem állok, míg 
feleséget nem találok. Nekem 
valót. Szépet, jót is, gazdagot 
is. Haj, lesz majd sok gyerekem! 
Azok a gyerekek majd kimen- 
nek az utcára. Ott a többi gye- 
rekkel összeverekednek. Én 
meg rájuk kiáltok: , Hé, ebadta 
rossz kölykei!" 

Nemcsak gondolta, de kiál- 
totta is ezt a vadász. De még 
nagyot is dobbantott a lábával. 
Bezzeg hogy erre a nyúl kiug- 
rott a bokorból, s mire a puska 
eldurrant, árkon-bokron túl 
volt a tapsifüles. 

Ha a nyúl el nem szaladt vol- 
na, az én mesém is tovább tar- 
tott volna. 

Jótett helyébe. . . 


Megható, valódi kisdobos jótettről 
számolt be dr. Simon György, a Sza- 


badsághegyi  Gyermekgyógyintézet 
kandidátusa: , Nagy örömet szerez- 
tek a miskolci 13. számú Általános Is- 


kola Széchenyi István Úttörőcsapatá- 
nak  kisdobosai.  Hulladékgyűjtést 
szerveztek, és a kapott pénzt, 3000 
forintot, elküldték az intézet szívgyó- 
gyászati osztályán fekvő beteg gyere- 
kek részére. "Apénzből játékokat vet- 
tek. A játék közben a betegek is jó- 
kedvűek, s a vidámság elősegíti a tel- 
jes gyógyulást. A példamutató csele- 
kedetért az intézet munkatársai meg- 
hívták a miskolci kisdobosokat. — 

Mi is köszönetet mondunk! Ugy 
gondoljuk, példájuk mindannyiótok 
számára követésre méltó. 


Játékkal az életért 


Hallottatok már a FATEREP játékról? 
Fából készült. A lyukacsos terepasz- 
talon kialakítható falu, város, hegy és 
vízi világ is. A játékcsalád — mely több 
kororsztály számára is készül — tar- 
talmaz házakat, állatokat, növényeket 
stb. Minden figura mozgatható, így 
eljátszhatók különböző történetek is. 
(A játékkal az életért cím magyará- 
zata: a két feltaláló a veszélyeztetett 
fiatalok gyógyítására ajánlotta fel tisz- 
teletdíjának felét.) 1987 végéig 50000 
db gyártását rendelte meg a budapes- 
ti SKÁLA Áruház. Minden egyes cso- 
maghoz mesefüzet és poszter is kap- 
ható. 


Hogyan süthetünk palacsintát számítógéppel? 


Hogy kérdésemre választ kaphassak, 
a hamuba sült pogácsákat tarisz- 
nyámba tettem és fölkerekedtem. 
Utam Veresegyházára vezetett, az 
Általános Iskolába. Itt beszélgettem 
Bálint Győzővel, a számítógépes szak- 
kör vezetőjével : 

— Mióta működik az iskolában szá- 
mítógépes szakkör? 

— Két éve. A gyerekek 3. osztá- 
lyos koruktól lehetnek szakköri ta- 
gok. 

— Hogyan jutott az iskola számító- 
géphez? 

— A tanácselnök, Pásztor Béla tá- 
mogatásával. Kérésünkre három szá- 
mítógépet kapott iskolánk. Szeptem- 
bertől újabb három darabbal bővült 
gépparkunk a szülői munkaközösség 
segítségével. Az épülő új iskolaszárny- 
ban pedig számítógépes laborban 
folytathatjuk majd foglalkozásainkat. 

— Fontos-e a számítógép ismereté- 
hez a matematikában való jártasság? 

— Igazából nem. Egy dolog szüksé- 
ges: az, hogy aki leül mellé, tudjon 
logikusan gondolkodni. A feladat 
minden lépését előre meg kell ter- 
vezni, hogy láthatóvá váljék a lényeg. 

— A számítógépnek több , nyelve" 
is lehetséges. Melyiket használják a ki- 
csiknél? 

—. A LOGO nyelvvel kezdünk. Ez 
grafikus (rajzos) nyelv. A számítógép 
segítségével készítettek már állatker- 
tet, házat kerttel, virágokat és még 
sok mást is a gyerekek. A programo- 
zás előkészítéséhez ez a grafikus nyelv 
a legjobb iskola. 

— Hogyan készül egy ilyen rajz? 

— A gyerekek egy képernyő előtt 
ülnek, amelyet egy írógéphez hason- 
ló készülékkel kapcsoltak össze. Ezen 
adnak utasítást a képernyőn látható 
teknősbékának, merre induljon. A 
teknősbéka, mint egy csiga, vonalat 
húz maga után az adott irányba. Az 
utasítások végén megszületik az elő- 
re eltervezett kép. Ilyen egyszerű. 

— Mikor kezdődik az igazi progra- 
mozás? 

— Negyedikes kortól kezdjük a 
BASIC (bézik) nyelv tanítását. Ekkor- 
tól lehet igazi programozásról be- 
szélni. 

— Mire használható a számítógép? 

— A számítógép adatfeldolgozási 
rendszer. 


A matematikán kívül használható 
az irodalom, a történelem és még sok 
más tantárgy tanításához, de a háztar- 
tási munkában is segítségünkre lehet. 

— Süthetünk vele palacsintát is? 

— Miért ne? Betápláljuk a szüksé- 
ges lépéseket: végy két tojást..., 
majd amikoravasárnapi ebédnél szük- 
ségünk van egy kis édességre, egy 
gombnyomással lehívjuk a programot 
és már kezdhetjük is a sütést. A többi 
között ezzel a programmal nyertünk 
különdíjat a gödöllői Petőfi Sándor 
Művelődési Központ pályázatán. 

— Kik a legügyesebbek a kicsik kö- 
zül? 

— Kalocsaven Emese, Bujdosó Gá- 
bor, Mohai Balázs nevét említhetem. 
Labáth Lászlóval közösen foglalko- 
zunk velük, és természetesen szár- 
nyaik alá veszik őket a , nagy" nyol- 
cadikosok is. 

Mint a mesékben. A kívánság telje- 
sült és sok-sok gyereknek adott ér- 
dekes elfoglaltságot, jó lehetőséget a 
tudás megszerzéséhez, ingyen. Bár- 
csak mindenütt lenne egy jótündér, 
aki segít nekünk palacsintát sütni! 


Zentai Mari 


vi 


KUKKANTÓ 


Göribhalnaaz 
A csillagok 


Mikor én voltam kisgyerek, sokkal több csillag 
látszott az égen. No nem azért, mintha megfo- 
gyatkoztak volna, csakhogy ma annyi füst, por, 
szennyezés jut a levegőbe, hogy az rontja a lég- 
kör átlátszóságát. De olyan országokban, ahol 
még nincs annyi gyár, ma is csodálatos az égbolt. 

A legtöbb csillagot Mongóliában és Kubában 
láttam; egy szikrázóan havas hegycsúcsról, és a 
trópusi őserdő egyik tisztásán. Csakhogy más 
csillagokat láttam Mongóliában, másokat Kubá- 
ban, és nem ugyanazok tündökölnek az égbolton 
télen, mint nyáron. 

Egy-egy csillagot persze nehéz felismerni, de 
az emberek évezredek óta megfigyelték, hogy az 
egymás közelében lévő csillagok különféle for- 
mákba csoportosulnak, az egyik egy medvére, 
a másik oroszlánra, a harmadik éppen bikára ha- 
sonlít. El is nevezték ezeket a csillagképeket, 
hogy könnyebben tájékozódjanak az égen. 

Ma már tudjuk, hogy az egyes csillagképek 
vagy csak az északi vagy csak a déli félgömbről 
láthatók. A hazai égbolton hiába keresgélnénk 
például a Paradicsommadarat, a Vízöntőt vagy 
mondjuk a Kost. Ausztrália egén pedig ismeret- 
lenek a nálunk megszokott csillagképek, a Nagy 
Kutya, a Kassziopeia, az Ikrek vagy a Kaszás. 

De vajon az egymás mellett látszó csillagok va- 
lóban egymás közelében vannak? Amíg az embe- 
rek úgy képzelték el az eget, mint valami hatal- 
mas üvegburát, amelyre oda vannak rögzítve a 
csillagok, a kérdésre igennel feleltek volna. De 

a távcsövek révén kiderült, hogy egyáltalán nem 
így van. Sokszor az egyik csillagképbe tartozó 
valamelyik csillag viszonylag közel van hozzánk, 
a másik sokkal, de sokkal messzebb. Viszonylag 
közel? Mit is jelent ez? A méréshez a fényt kell 
segítségül hívnunk. A fénysugár elképesztő 
gyorsasággal halad, de sebessége mégis mérhető, 
csaknem 300 ezer kilométert tesz meg egy má- 
sodperc alatt. 

A mi Napunk fénye már több mint 8 perc alatt 
ér hozzánk, a csillagoké évek vagy évezredek 
alatt. A Földhöz legközelebbi csillagról induló 
fénysugárnak több mint 4 évre van szüksége, 
hogy ideérjen. 

De hiszen — mondhatná valamelyiktek — ak- 
kor az is megtörténhet, hogy mire ideér a fény, 
a csillag talán már nem is világít. Bizony lehetsé- 
ges. Annál is inkább, mert a csillagok sem örök 
életűek, ők is születnek, majd öregszenek és vé- 
gül elpusztulnak. A csillagászok már sokszor vol- 
tak szemtanúi hatalmas csilla grobbanásoknak. 
Ezek a látványosságok a valóságban évszázadok- 
kal korábban következtek be, csakhogy ennyi 
idő kellett a ,kép" megérkezéséhez. 

Azt gondolhatnánk, hogy a csillagok magányos 
égitestek. A távcsőbe nézve azonban kiderül: az 
ismert csillagoknak legalább fele pároscsillag, 
sőt csillagcsoport. Emellett az égbolt csillagai 
csillaghalmazokat alkotnak; azok pedig csillag- 
rendszereket. Az égbolton jól látható Tejút is 
ilyen csillagrendszer, benne több tízezer csillag- 
halmaz található. Biztosra vehető, hogy közülük 
nem egy csillag környezetében lehetnek a Föld- 
höz hasonló bolygók, sőt azokon talán élet, sőt 
értelmes lények is létezhetnek. 


Dr. Juhász Árpád 


Galaxis a Nagy Medve csillagképben 


Nagyító alatt a süvöltő 


Ha a késő őszi vagy a téli erdő- 
szélen jártok, de akár otthon a 
kertben is találkozhattok egy 
verébnél kicsit nagyobb, szép 
madárkával. Főként a hímek 
tollazata csodálatos, szürke és 
fekete színekkel, na és persze 
piros begyükkel meg ugyan- 
olyan színű melltollaikkal. A to- 
jók is nagyon szépek, de a piros 
szín hiányzik róluk. Ha a frissen 
behavazott ágon üldögél a sü- 
völtő csapat, olyan látvány ez, 
amit egyhamar nem fogtok el- 
felejteni. 

A süvöltők egyébként csen- 
des, keveset mozgó madarak. 
Csak néhány pár fészkel Ma- 
gyarországon, őszi-téli vendé- 
geinket az északi nagy fenyve- 
sekből kapjuk. Nálunk főleg 
magokkal, bogyókkal élnek. 
Szeretik például a fagyal fekete 
termését, amit jókora és éppen 
olyan fekete csőrükkel élvezet- 
tel morzsolgatnak. Ha valami- 
től megriadnak és felrepülnek, 
jól látszik hófehér hátuk. Erről 
iskönnyenfelismerhetitek őket. 
Szívesen járnak a téli etetőre is, 
ahol napraforgómaggal kedves- 


Tavaly márciusban egy régi gyermeklapról írt a Kisdobos. 
Ez volt a Bukfenc, amelynek első számát 1919 március 8- 
án vehették kézbe az olvasók. Bukfenc ügyes fickó volt, 
akinek a mamája Mukfenc, a papája Kukfenc, a kutyája 
és egyben jóbarátja pedig a Fikarc névre hallgatott. 

Sok vidám, kedves mesét, történetet, érdekes híreket, 
mulatságos rajzokat közölt a lap — sajnos, nem sokáig. 
1919. július 15-én az alig megismert kedvenc 13. számában 
a gyerekek a hetilap megszűnéséről értesültek. A Ta- 
nácsköztársaság az életéért küzdött, nem futotta az ország 
Paulini Béla, a Bukfenc szerkesztője 
és a gyerekek nagy barátja búcsúlevelében reménykedett, 


pénzéből papírra. . . 


hogy Bukfenc majd föltámad. 


Bukfenc most életre kelt! Egyszerűen kibukfencezett 
az idő sötét alagútjából. Már nem vékony, füzet formájú 
gyermekújság, hanem színes, tréfás-humoros könyvként 
támadt fel. Bukfencet a Kisdobos szerkesztősége vette 
gondjaiba, hogy már most decemberben örömet szerez- 


hessen nektek. 
Keressétek a könyvesboltban! 


kedhettek nekik. Sopronban, 
egy fenyőfákban gazdag nagy 
kertben olyan jól érezte magát 
egy süvöltő pár, hogy tavasszal 
is ott maradtak, és fiókákat ne- 
veltek az egyik sűrű jegenyefe- 
nyő ágai között. Etessétek ti is 
a madarakat a téli hónapokban! 


Fotó: Bécsy László 


Hátha nálatok is megtelepszik 
valamelyik. Ha nem süvöltő, 
hát egy széncinege pár. Azok 
is nagyon szép és kedves mada- 
rak. És mennyi hernyót össze- 
gyűjtenek a gyümölcsfák ágai 


között! . 
Schmidt Egon 

Hat pont legyen vagy tizenkettő? 


Az Érdparkvárosi Nyári Napköziotthonban ép- 
pen gyöngyöt fűznek a gyerekek, amikor odaér- 
kezem. Tizenöten lehetnek. Megismerkedünk, 
kiderül, hogy Erdnek mind a kilenc iskolájából 
van itt egy-két gyerek — kisdobosok. 

— Gyerekek! Fontos dologról szeretnék beszél- 
getni veletek — mondom. Erre legtöbben lete- 
szik a kezükből a gyöngyfűzért és várakozón néz- 
nek rám. , 

— A Magyar Uttörők Szövetsége a magyar 
társadalom gyermekszervezete. Az úttörő szó 
azt jelenti, hogy aki úttörő, az elöl jár. Elöl járni 
mindig sokkal nehezebb, mint követni valakit. 
Az emberiség úttörői valamennyien a haladást 
szolgálták. Ti, kisdobosok is ennek az elöl járó 
gyermekszervezetnek vagytok a tagjai. A felnőtt 
úttörővezetők sokat fáradoznak azon, hogy az 
úttörők és a kisdobosok életét szabályozó törvé- 
nyeket a mai kornak megfelelően alakítsák. Sok 
javaslat született már eddig is, amelyeket végül 
a Magyar Úttörők Szövetségének Országos Ta- 
nácsa terjeszt decemberben az Úttörővezetők 
IX. országos konferenciája elé. Ott a küldöttek 
megvitatják — elvetik vagy elfogadják — a ja- 
vaslatokat. Ezen a konferencián eldöntik, hogy 
a kisdobosok ezután is a kisdobosok 6 pontja, 
vagy ezután ők is az 1848-as márciusi ifjak tizen- 
két pontjának mintájára kialakított 12 pont sze- 
rint éljenek. A 12 pontnak is elkészítették egy 
új változatát. 

A kérdés tehát most is és akkor is: marad- 
jon-e minden a régiben, vagy új törvényekről 
döntsön a konferencia? 

Amikor ideértem a mondókámban, a gyere- 
kek felkiáltottak: maradjon a 6 pont! 

— Miért? 

— A kisdobosoknak nehéz lenne megjegyezni 
a 12 pontot! 

Egy másik hang szerint: 

— A kisdobosok nem tudnak annyit dolgozni, 
mint az úttörők! 

— Biztos, hogy a 6 ponthoz ragaszkodnátok 
mind? 

— Biztos! — kiáltják. 

— Még nem is ismeritek, hogy mit tartalmaz az 
új 12 pont tervezete, s máris elvetnétek? Előbb 
ismerkedjünk meg vele! — Elolvasom a régi 
és az új változat pontjait, rendre összehasonlít- 
juk. Azt is megbeszéljük, ki érti az egyes ponto- 
kat. Az elsőt mindenki érti, a másodiknál valaki 
megkérdezi : 

— Mit jelent az, hogy , úttörőközösségem"? 


— Az őrsöd! — vágja rá Pál Attila. 

— A rajod is a közösséged — egészíti ki Béres 
Magdolna. 

— Nem véletlen, hogy ennél a szónál elakad- 
tatok — mondom. — Az új működési szabályzat 
tervezetében ez olvasható: s Úttörőközösség 
(őrs, raj vagy más elnevezésű közösség) jön létre, 
akkor, ha az Úttörőszövetség legalább 6 tagja 
közös elhatározással együtt kíván tevékenykedni 
az Úttörőszövetség alapszabályzatának megfele- 
lően." Tehát iehet más közösség is. 

A pontok zömét jól értelmezik a gyerekek. 
Egyiknél-másiknál nem értenek egyet, de kisebb 
viták után egységes elképzelés alakul ki.Különö- 
sen sokféleképpen értik, hogy , Kiállok a magam 
és a mások igazáért! ". 

Végül megegyeztünk abban, hogy a pontok 
megismeréséhez szükség lesz ugyan a felnőttek 
segítségére, de a 12 pontos törvény teljesíthető 
minden kisdobos számára. Újra megkérdezem: 

— Most is azt mondjátok, hogy a kisdobosok szá- 
mára maradjon a 6 pont? 

A gyerekek már rám nevetnek s egyhangúlag 
rávágják: 

— Legyen tizenkettő! 

— Mi most itt és ezt nem dönthetjük el, de 
reméljük, hogy az Úttörővezetők IX. országos 
konferenciáján is így döntenek majd Salgótar- 
jánban. 


K. R. 


Görög Júlia rajza 


Postafiók 100 


Kedves Barátaim! 


Bizonyára megszoktátok már, hogy 
vannak hónapok, melyeket így vagy 
úgy elnevezünk. Október múzeumi 
hónap, november fogászati hónap. A 
fogápolás kényes téma, tudom. Éppen 
ezért kell beszélnünk róla! Fognyűvő 
Manócska ugyanis, ha akarjuk, ha 
nem, meglep bennünket, és ha nem 
vigyázunk, nem ápoljuk fogainkat, 
hát ő kényszerít majd fogorvoshoz 
bennünket. 

Olvassátok csak, milyen előrelátók 
a monori Búzavirág őrs tagjai : 

a Novemberben az őrsi összejövetele- 
ken sokat foglalkoztunk a helyes fog- 
ápolással. Megbeszéltük és gyakoroltuk 
a helyes fogmosást. Kitöltöttük az őrsi 
fogászati lapokat, rajzokat és plakáto- 
kat készítettünk hozzá. . . . Megfogad- 
tuk, hogy gondosan ápoljuk fogainkat." 
(Kabay Réka 4. osztályos őrsvezető, 
I. számú Általános Iskola, Monor 2200) 

Ha fogadalmat nem is tesz minden- 
ki, azért most legalább elgondolkod- 
hattok azon, vajon megtettetek-e és 
megtesztek-e naponta, rendszeresen 
mindent fogaitok megóvása érdeké- 
ben. Még nem késő! Pótoljátok, amit 
elmulasztottatok. 

Látszólag más téma, de szintén 
egészségünk megóvásával kapcsola- 
tos az a néhány levél, amely egy ér- 
dekes kirándulásról ad hírt. Tudom, 
a természetjárás mindannyiótok szá- 
mára kedves elfoglaltság, hát még, ha 
ilyen feladattal társul. , Nyomkereső" 

játékon vehettek részt a pécsi Szabó 
István Úttörőház fürkészkedő kisdo- 
bosai. Élményeikről így számolnak be: 

, Nagyon jól éreztem magam az ál- 
latkertben, mert nyomkereső játékot 
játszottunk. Néhány állatnak meg is ta- 
láltuk a lábnyomát. A tigris és az orosz- 
lán méltóságteljesen lépkedett. A papa- 
gájok nagy zajt csaptak. A hiúznak és 
az ezüstrókának szép volt a bundája. 
Sajnos, csak egy púpos tevét láttunk. Az 
állatkerttől gyalog mentünk hazáig." 
(Bonyár Anita) 

, Az volt a legjobb, amikor testvérem 
megvakarta a fejét a majomketrec 
előtt, és a majom utánozta őt. Szultán, 
a púpos teve szépen falatozott. Bagoly 
Bandi nagyon nézett bennünket. A ter- 
ráriumban is voltunk...." (Gátos 
Irisz) 

A kígyó mellett éppen egy nyuszi ku- 
porgott (szegény kis nyuszi) . Mire visz- 
szajöttünk, már nem volt ott. Különben 
az oroszlán is macska, csak egy kicsit 
nagyobbacska..." (Bundy Ágnes) 
Mindhárman a pécsi Bánki Donát Ál. 
talános Iskola 4. osztályos tanulói. 
Írásaik mellé rajzokat is küldtek. 

Gyakran érkeznek szerkesztősé- 
günkbe versek is. Megmondom őszin- 
tén, ilyenkor mindig félve veszem 
kezembe leveleteket. Tudom, mind- 
annyian azért írjátok, hogy megör- 
vendeztessétek társaitokat és el- 
mondjátok azt, ami a szíveteket 
nyomja. Azért félek mégis, mert a 
megvalósítás sajnos nem mindig a 
legsikerültebb. Ezért aztán nem kö- 
zölhetjük lapunkban. Most azonban 
kivételt kell tennem, mert arról sze- 
retnék kérdezősködni, amiről ez a 
vers szól. 


Tündérek az éjszakában 


Éjszaka van, sötét éjszaka 

a levegőben tündérek haja. 

Körülöttük sok kis lámpa, 

szentjánosbogár, 

sajnos, ha kivirrad, mind elmennek 

már. 

De még nem, még nem mennek el, 

minden selymes tündér halkan énekel. 

S nini, körülöttük ott repkednek az 

álmok, 

van, mely rossz, gonosz, álnok, 

s van, mely szép, csillogó álom, 

van, mely daloló, muzsikáló . . . " 

(Szántay Ádám 4. osztályos tanuló, 

Budapest, Karinthy Frigyes út9.1117) 
Bizony sokfélék az álmok. Van, 

mely után jókedvűen, frissen ébre- 

dünk, és bizony olyan is akad, mely 

után örülünk, hogy felébredtünk és 

nem látjuk tovább. Írjátok meg ne- 

kem, miről álmodtok! Mi volt a leg- 

szebb és a legrémesebb álmotok? 
Várom leveleiteket. Szeretettel 


üdvözöl benneteket a szerkesztőség 
nevében: 


Dobos Dorka 


. 


i 

Télapó mindig nagyon szerette a gyerekeket. 
Ezért egyszer réges-régen ekképp szólt: 

— Legszívesebben a világ minden gyermekét 
megajándékoznám, csak volna hétmérföldes csiz- 
mám, mint a mesebeli óriásnak. 

— Lesz, ha úgy kívánod! — búgta egy fehér 
galamb, mely hirtelen Télapó vállára röppent. 
. . Mindjárt intézkedem! Elszállok, de rögvest visz- 
szatérek. 

— Jól van, jól! Megvárlak, csak siess, galam- 
bocskám! 

S a madár, ahogy ígérte, úgy tett. 

— Minden rendben! Jer utánam! Előtted röpü- 
lök, mutatom az irányt — búgta a galamb, amint 
megérkezett. 

Aztán elindultak. A galamb pedig a falu szélére 
vezérelte Télapót, hol egy nádfedeles kunyhó 
állt. 

— Itt munkálkodik a mindentudó lábbeliké- 
szítő. Ami azt illeti, el sem lehet téveszteni! 
. Nézd, ablakában díszlik egy pár ezüstözött kis- 
, cipő. Ebben tette első lépéseit fiacskája. Emlékül 
ezüstözte ilyen szépre, s ez lett mesterségének 
. címere is — magyarázta a galamb. 


j — Nem mondom, nagyszerű ötlet! — lelken- 
dezett Télapó, majd kopogtatott a műhely aj- 
.  taján. 

— Szabad! Tessék befáradni! — hívogatta 


nyájasan a mester, ki éppen cipőt foltozott, mö- 
götte kisfia, tankönyvbe merülve. 

— Jó napot kívánok! — köszönt Télapó. 

— Viszont kívánom! S kérem ne fáradjon hol- 
mi magyarázkodással. A galamb imént nálam járt. 
Mindent tudok, mindent értek! Gondja aztán 
egy se legyen! Meglesz az a csodacsizma, bízza 
csak rám! Veszem máris a méretet! 

Télapó erre leült a lócára, a mester gondosan 
megmérte a lábát. 

— Aztán mikor jöhetek érte, s mi az ára en- 
nek a bűvös csizmának? — érdeklődött Télapó. 

— Három nap múlva kész! És semmit se fo- 
gadok el érte! Jó szívvel adom! 

Ezek után Télapó nem győzött hálálkodni. 
Ölelgette a derék mestert, puszilgatta kisfiát. 
Majd távozott. Mikor hazatért, három napig 
folyvást készült a nagy útra. Temérdek piros 
zacskót töltött meg finom cukorkával, csokolá- 
déval, mogyoróval. Aztán hatalmas puttonyba 
rakta őket. Csak egyet vett ki belőle, azt köpe- 
nye zsebébe rejtette. Így indult a mesterhez, aki 
szeretettel üdvözölte: , 

— Köszöntöm, kedves Télapó! Éppen elké- 


Miért kerül épp a cipő az ablakba? 


szültem! Tessék, itt a , hétmérföldes hipp-hopp 
csizma!" Mivel ha hármat koppant, ajtó, ablak 
tárul, hová érkezik. 

— Köszönöm, köszönöm! Épp ilyenre vágy- 
tam! De hol van a kisfia? 

— Az iskolában — hangzott a válasz. 

— Kár, hogy délelőttös! Tőle aztán nem akár- 
hogy köszöntem volna el! — sajnálkozott Télapó, 
majd meleg szeretettel rázogatta búcsúzóul a 
mester kezét. Boldogan lépett ki a házból. S ak- 
kor, hogy, hogy nem, hamarjában gondolt egyet. 
A kezében lévő csizmával hármat koppantott a 
földre. Mire kinyílt a mester ablaka. Ő meg gyor- 
san beletette a kisfiúnak szánt csomagot az ezüs- 
tös cipellőbe. Utána csendben behajtotta az ab- 
lakot. 

— Legyen a mester fiacskája az első megaján- 
dékozott! Jó kis meglepetés lesz számára! — ör- 
vendezett Télapó. 

— Az hát! Sőt, meg is maradhatna ez a szoká- 
sa, a derék mester emlékére! — súgta-búgta a ga- 
lamb, aki akkor röppent oda. 

— Hát, ha azt is ügyesen elintézed, hogy hol- 
nap este minden gyerek kitegye cipőjét az ab- 
lakba, rajtam nem múlik! Abba rakom én az aján- 
dékom, hogy aztán reggel, épp a névnapomon 
rám gondoljanak és csak örüljenek! 

— Még, hogy elintézem! Máris röpülök a ve- 
rebekhez, elmondom nekik, mit szeretnél. Azok 
aztán cserfesek a javából! Egy nap alatt szétcsiri- 
pelik az egész világon! 

S hogy a bölcs galamb ezt is jól kigondolta, 
arra bizonyság: Télapót már az első útján abla- 
kokban várta a sok fényesre tisztított kiscipő. 
Mi több, e kedves szokás a mai napig megmaradt, 
s ezt a gyerekek tudják legjobban! 


Molnár Andrea 

Képrejtvény 


Európa legnagyobb összefüggő pusztája, 1973- 
ban nemzeti parkká nyilvánították. 


Próbálgasd! 


Hány értelmes szót tudsz kirakni a DEBRE- 
CEN szó betűiből? (A szavak akárhány betűsek 
lehetnek.) Nekünk 15-öt sikerült. 


Számoljunk! 


A betűk helyére írjátok az 1., 2, 5, 


6, 8, 9 számokat úgy, hogy az ösz- Hogy hívnak? 
szeadás helyes legyen! Többféle 


számcsere is lehetséges, az összeg Ha ezen a napon havazik, Ha ezen a napon locsog, 


azonban ugyanaz! kemény tél lesz. 


Keresztrejtvény 


A megfejtéseket írjátok be, majd olvassátok el a 
színes négyszögekbe eső betűket. Annak a hídnak 
a nevét kapjátok, amelyik mellett tartják a hídi 
vásárt és a lovasbemutatókat, évente augusztus 
19-20-án. A keresztrejtvényből ezt küldjétek be! 
Megfejtések: NELLIKE, KIDOBÁL, DA- 
GÁLY, IDÉZEL, ALTATÓ, TÁROLÓ, TOL- 
LÚ, LÉGÓ, BAKU, ÁLLA, BBB, IDA, SAH, 
DOB, LOB, BÁB, SEJ, JÓD, LIK, TB, EZ, 
ÁR, TI, AD. 


a karácsony kopog. 


fless 


Tarisznya 


között 
kockás is. 


A tarisznya retei: legalább 
20x25 cm (1., 2. ábra). Az elkészítés- 
nél ennek a méretnek a háromszoro- 
sára van szükség (3. ábra). A 


ki 


A díszítés: filc- vagy bőrhulla 
lehet. A mintának előbb készítsü 
sablont a 4. és 5. ábra alapján. Ezek 
eredeti méretűek, tehát átlátszó pa- 
pírra könnyen másolhatók. A tarisz- 
nya oldalát én a díszítést pelen 


kb. 25 -30em 


lyen agymádhjoz csomózt 
tek el a megfelelő vastagság 


is — kérjétek születre g 
testvéretek vagy napközis nevelő 
segítségét. 


Jó munkát kívánok! 


Szabó M. Kata 


Ára: 6— Ft 


Körmi leraj-) 
zolta vál éz a 
per gé set e- 
közölt a a a 
rajzzal, ami- ; 


a RÍTÉS. CA 


Pr KT ogy TE-Tálae 
FV amelyi : É 
ha  mjzelgatnak rl; (1 , CZÁSZORTRNTRNRRREESS 


a rajz. Fel is 
irta a keri- 
tésre. Mas- 
nap ajande- 
kot hozott ! 


éti, 
minket! le. TE 


(Marek Veronika 


